Oscars gate (Oslo)

Oscars gate (1–81, 2–92) er en gate i bydel Frogner. Gaten går fra Pilestredet til Frognerveien.

Gaten har navn etter kong Oscar I, konge av Norge og Sverige fra 1844 til 1859. Beliggende bak Slottet, og parallelt med Parkveien, har gaten en sentral og eksklusiv beliggenhet. 

De fleste byggene ble oppført i perioden fra 1860 til 1890 etter byplansjef Georg Andreas Bulls plan for Homansbyen. I Oscars gate ses at fasadene var mest forseggjort i 2. og 3. etasje, fordi de var finest å bo i; det ble ikke så mange trapper opp. Men da heis ble vanlig, fikk de øverste etasjene høyest prestisje.Jan-Lauritz Opstad: «Blant plysj og palmer», Det gjenfødte Norge (s. 278), Aschehoug, 1979, ISBN 82-03-11210-2

Gaten fremstår som staselig, med store murvillaer og bygårder i jugendstil. Leilighetene i disse bygningene er romslige, med størrelser som ofte varierer fra 180 til 300 kvadratmeter.

Det er i dag flere ambassader med adresse i denne gaten.

Det meste av bebyggelsen i Oscars gate er oppført på Byantikvarens gule liste, enten i kraft av å være vernet etter Plan- og bygningsloven eller kommunalt listeført.

I 2015 ble Norges til da dyreste leilighet lagt ut for salg i Oscars gate 47/49, med en prisantydning på 62 millioner kroner.

 Bygninger i utvalg 
NrBildeBeskrivelse 1  Oscars gate 1|100px|bottom  På denne adressen er en listeført bygård som ser ut til å være fra slutten av 1800-tallet. Adressen omfattet tidligere et større område i nordenden av gaten. Her lå løkkeeiendommen Frihedssæde (før 1814 kalt Skramstuen), på hvis grunn mye av Homansbyen ble oppført. Løkkehuset var et laftebygg fra 1700-tallet som fikk panel på 1800-tallet. Det ble revet i 1968 til fordel for nybygg for Kristelig Gymnasium (ark. Hans-Kjell Larsen, 1969, adresse Homansbakken 2). 4  Oscars gate 4|100px|bottom  Leiegård i tre etasjer med tårnkonstruksjon oppført 1885. Kjøpt av metodistene i 1926, siden boliggård igjen. Listeført. 6–8  Oscars gate 8|100px|bottom  Boliggård (ark. Ernst Motzfeldt og Leif Wiersholm) oppført 1934. Seks til åtte etasjer med upusset rød tegl i fasaden. Nr. 8B (ark. G.D. Advocaat) er oppført 1950 og strekker seg innover fra gaten  mot Grønnegata. 7 og 7B  Oscars gate 7|100px|bottom  To sammenbygde boliggårder (ark. Johs. Th. Westbye) oppført 1933. Tre etasjer samt underetasje og innredet loft. Rød tegl i fasaden, pusset i sokkeletasjen. 10  Oscars gate 10|100px|bottom  Toetasjers murvilla (ark. Georg Bull) oppført i 1858 med tilbygg fra 1871 (ark. N.S.D. Eckhoff). Tidlig på 1900-tallet var dette et møtested for antropofoser der Rudolf Steiner selv var gjest flere ganger. Senere i Vidarfondets eie. Norges første steinerskole ble startet her i 1926, men flyttet annetsteds i 1934. Vernet etter Plan- og bygningsloven. 11  Oscars gate 11|100px|bottom  Toetasjers villa i pusset tegl (ark. Anders Henrik Lenschow) oppført i 1882. Enkel, nyklassisk fasade med karnapp mot gaten. Vernet etter Plan- og bygningsloven. 12  Oscars gate 12|100px|bottom  Villaleiegård i mur med pusset fasade (ark. Ove Ekman) oppført for Sandberg, Schmidt & Co i 1877. To etasjer samt asymmetrisk plassert tårn i tre etasjer og altan. Nyrenessanse. Vernet etter Plan- og bygningsloven. 13  Oscars gate 13|100px|bottom  Frittliggende leiegård i tre etasjer (ark. Fridtjov Grann-Meyer) oppført 1894 for murmester O. Kristiansen. Enkel nyrenessanse. Vernet etter Plan- og bygningsloven. 14  Oscars gate 14|100px|bottom  Listeført bygård fra siste kvartal av 1800-tallet.  15  Oscars gate 15|100px|bottom  Villaleiegård i to og en halv etasjer (ark. Georg Bull) oppført 1862–63 for brødrene Homan. Kjent for sin mauriske stil, men skal ha mistet noe av det opprinnelige preget ved en senere ombygging. Det var sørafrikansk generalkonsulat her fra 1988, og i 1999 kjøpte kommunen huset. Vernet etter Plan- og bygningsloven. 16 og 18  Oscars gate 16 og 18|100px|bottom  Foran et par bygninger som ligger litt tilbaketrukket fra gaten, er et grøntareal som er vernet etter Plan- og bygningsloven. 17  Oscars gate 17|100px|bottom  Oppført som tomannsbolig (ark. Georg Bull) 1862–63 for brødrene Homan, med lav tårnkonstruksjon tilføyd 1864. Ellers to etasjer i pusset tegl. Karakteristiske pilarer med normanniske buer i fasaden. Blant leieboerne gjennom tidene er arkitekt Bernhard Steckmest. Vernet etter Plan- og bygningsloven sammen med hageanlegget foran huset. 19  Oscars gate 19|100px|bottom  Her stod en tomannsbolig (ark. Georg Bull) oppført 1859–60 for brødrene Homan. Dette huset ble revet i 1935. Dagens funksjonalistiske bolig- og forretningsbygg i fem etasjer ble tegnet av Frost & Sandved og oppført i 1939. Vernet etter Plan- og bygningsloven. 20  Oscars gate 20|100px|bottom  Leiegård (ark. Dick Backer) oppført 1969 for Mekaniske Verksteders Landsforening. 21  Oscars gate 21|100px|bottom  Her lå en av de tidligste homansbyvillaene (ark. Georg Bull), oppført i 1858–59. Villaen ble revet i 1960-årene til fordel for det lange bygget med adresse Josefines gate 22. 23  Oscars gate 23|100px|bottom  Halvannenetasjes murvilla (ark.  Georg Bull) oppført 1858–59 for brødrene Homan, med senere utbygd kvistparti. Vernet etter Plan- og bygningsloven. 25  Oscars gate 25|100px|bottom  Murvilla (ark. Georg Bull) oppført 1862–63 for premierløytnant Christian Smith. Påbygget 1913 (ark. Morten Wagle). Innvendig og utvendig dekor med tudoraktige elementer er for en stor del bevart. Vernet etter Plan- og bygningsloven. 26  Oscars gate 26|100px|bottom  Bygård (ark. Carl Aaman) oppført for Ferdinand Christensen i 1895. Tre etasjer i pusset tegl. Den vinkelformede bygningen har karnapp mot Oscars gate samt en asymmetrisk plassert bueåpning som minner om samme arkitekts bygg i Inkognitogata 2. Listeført. 26B  Oscars gate 26B|100px|bottom  Toetasjers murvilla (ark. Ole Lind Schistad) oppført 1930. Privatbolig etter at Estlands og Romanias ambassader har holdt til i bygget. 27  Oscars gate 27|100px|bottom  Tomannsbolig (ark.  Georg Bull) oppført 1864–65 for Henrik Homan og Wilhelmina Muter MacLean. Tilbygg fra 1883 og ekstra etasje fra 1950-årene. Spisse gavler fra 1975, delvis restaurering 1979. 28B  Oscars gate 28B|100px|bottom  Murvilla (ark. Kristen Rivertz) oppført 1912. Halvannen etasje med pusset fasade samt kvistetasje. Vernet etter Plan- og bygningsloven. 29  Oscars gate 1|100px|bottom  Stor murvilla (ark. Wilhelm von Hanno) oppført 1867–68 for brødrene Homan. Tilbygget karnapp (ark. Henrik Thrap-Meyer) 1883 for Olaf Chr. Sundt og med nytt tilbygg (ark. Harald Olsen) 1908 for Carsten Langgaard. Huser i dag ambassader for Nederland og Sveits.
Vernet etter Plan- og bygningsloven sammen med uthuset. 30  Oscars gate 30|100px|bottom  Her lå tidligere en skolebygning (ark. Bernhard Steckmest) oppført i 1897 som i tur og orden huset Qvams skole, Otto Andersens skole og Hallings skole. Sistnevnte ble nedlagt i 1936, men drevet videre som høyere skole i kommunal regi til 1941. Bygget ble revet i 1969. Nåværende bygg (ark. G. og S. Bjerke) er fra 1970-årene. 31  Oscars gate 31|100px|bottom  Villa (ark. Georg Bull) oppført 1860 for Valentin Wilhelm Hartvig Huitfeldt Kaas. Nyromansk med pusset fasade. Midtstilt karnapp i to etasjer, ellers halvannen etasje. Vernet etter Plan- og bygningsloven sammen med et par uthus. 32  Oscars gate 32|100px|bottom  Hjørnegård ved Uranienborgveien (ark. Henrik Thrap-Meyer) byggemeldt 1885 for byggmester Fritz Jacob Schilling. Vis-à-vis det såkalte Schilling-kvartalet (nr. 35, 37, 39 og 41). Tre etasjer i rød tegl, med veksling mellom pussede og upussede flater. Brukne hjørner med bratte hjørnetårn. Vernet etter Plan- og bygningsloven. 33A  Oscars gate 33A-B|100px|bottom  Leiegård (ark. Georg Bull) oppført 1860 for  O.S. Arnesen, opprinnelig som tomannsbolig. Tre etasjer (den siste påbygget i 1888) i pusset tegl. Vernet etter Plan- og bygningsloven. 33B  Oscars gate 33A-B|100px|bottom  Hjørnegård (ark. Anselm Liljeström) oppført 1887–88 for kjøpmann Wilhelm Fredrik Jensen, som da også eide 33A og fikk den utvidet. Tre etasjer samt kjelleretasje, pusset fasade. Vernet etter Plan- og bygningsloven. 34  Oscars gate 34|100px|bottom  Leiegård (ark. Anselm Liljeström) oppført 1885, i dag Colombias ambassade. Vernet etter Plan- og bygningsloven. 35  Oscars gate 35|100px|bottom  Hjørnegård ved Uranienborgveien (ark. Henrik Thrap-Meyer) oppført 1876 for byggmester Fritz Jakob Schilling, som en av fire i det såkalte Schilling-kvartalet. Tidligere Spanias ambassade, og også Den forente arabiske republikk har hatt ambassade her. Vernet etter Plan- og bygningsloven. 36  Oscars gate 36|100px|bottom  Bygård oppført 1959 for Nasjonalforeningen for folkehelsen som internat for sykepleierelever. Er nå kontorbygg for organisasjonen, i tillegg til utleie for bydelen. Her var i en årrekke Homansbyen seniorsenter. Bygget huser nå Frogner frisklivssentral. Vernet etter Plan- og bygningsloven. 37  Oscars gate 39|100px|bottom  Leiegård (ark. Henrik Thrap-Meyer) oppført 1876 for byggmester Fritz Jacob Schilling. Del av det såkalte Schilling-kvartalet (med nr. 35, 39 og 41). Fire etasjer med pusset fasade. Vernet etter Plan- og bygningsloven. 39  Oscars gate 39|100px|bottom  Leiegård (ark. Henrik Thrap-Meyer) oppført 1885 for byggmester Fritz Jacob Schilling. Del av det såkalte Schilling-kvartalet (med nr. 35, 37 og 41). Vernet etter Plan- og bygningsloven. 41  Oscars gate 41|100px|bottom  Leiegård (ark. Henrik Thrap-Meyer) oppført i 1880-årene for byggmester Fritz Jacob Schilling. Del av det såkalte Schilling-kvartalet (med nr. 35, 37 og 39). Tre etasjer med veksling mellom pussede og upussede flater i fasaden. Vernet etter Plan- og bygningsloven. 42  Oscars gate 42|100px|bottom  Denne gården ble oppført i 1894 ved arkitektene Ekman & Smith for Bonnevies pikeskole (nedlagt 1925). Fremstår i dag som boliggård. Fire etasjer med pusset fasade. Nyrenessanse. Vernet etter Plan- og bygningsloven. 43  Oscars gate 43|100px|bottom  Leiegård (ark. Oscar Hoff, muligens i samarbeid med Oscar Dehkes) byggemeldt 1898. Relativt smal bygning i 4 1/2 etasjer med asymmetrisk plassert karnapp og balkonger. Vernet etter Plan- og bygningsloven. Jugendstil. Opprinnelig var det én stor leilighet i hver etasje. Balkongene er av samme type som Oscar Dehkes har utført i President Harbitz' gate 23, og både Hoff og Dehkes hadde omkring 1895 praksis ved Kristen Rivertz' arkitektkontor. Oscars gate 43 ble byggemeldt i 1898 for en ingeniør Karl Tønnesen, som selv flyttet inn i huset.http://www.artemisia.no/arc/nouveau/oslo/oscars.gate.43.html 44  Oscars gate 44|100px|bottom  Boliggård (ark. Ludwig Zapffe) byggemeldt 1897 for Harald Kaas, som stod for oppføringen. Tre etasjer i pusset tegl på en høy kjeller. Sammensatt bygningsform med brutt hjørne, hengende karnapp mm., nærmest oppført som hjørnegård selv om gården er midt i et gateløp. Har tidligere vært Indonesias ambassade. Rivningstruet i 2016. Vernet etter Plan- og bygningsloven. 45  Oscars gate 45|100px|bottom  Stor villa (ark. Anselm Liljeström) oppført 1887–90 for grosserer Daniel Steen på en tomt som lå mellom løkkene Frydendal og Uranienborg. Siden 1958 Vest-Tysklands og deretter det forente Tysklands ambassade. Vernet etter Plan- og bygningsloven. 46  Oscars gate 46|100px|bottom  Boliggård (ark. Carl Konopka) oppført 1896–97. Tre etasjer i gul tegl (kvaderpuss i første) samt loftsetasje. Henger sammen med nr. 44. Vernet etter Plan- og bygningsloven. 46B–48  Oscars gate 46B|100px|bottom  Toetasjers dobbeltvilla i mur tegnet av Anselm Liljeström og oppført i perioden 1887–89. Vernet etter Plan- og bygningsloven. 47–49  Oscars gate 47|100px|bottom  Dobbeltvilla (ark. Carl Aaman) oppført 1890–91 for Daniel Steen. To etasjer i rød tegl, for det meste pusset. Vernet etter Plan- og bygningsloven. 50–50B  Oscars gate 50|100px|bottom  Toetasjers dobbeltvilla i mur tegnet av Anselm Liljeström og oppført i perioden 1887–89. Vernet etter Plan- og bygningsloven. 51  Oscars gate 51|100px|bottom  Stor murvilla (ark. Hans Backer Fürst) oppført i 1912. I dag Romanias ambassade. Vernet etter Plan- og bygningsloven. 52–54  Oscars gate 52|100px|bottom  Toetasjers dobbeltvilla i mur tegnet av Anselm Liljeström og oppført i perioden 1887–89. I nr. 52 holdt Gram og Pedersens fødselsklinikk til i 1938–55, og det antas at rundt 6000 barn er født her. Vernet etter Plan- og bygningsloven. 53–55  Oscars gate 53–55|100px|bottom  Dobbeltvilla (ark. Carl Aaman) oppført 1890–92 for Daniel Steen. 2 1/2 etasjer i rød tegl, for det meste pusset. Vernet etter Plan- og bygningsloven. 56  Oscars gate 56|100px|bottom  Dobbeltvilla i mur (sammen med Riddervolds gate 5B) tegnet av Anselm Liljeström og oppført i perioden 1887–89. Huser i dag Det italienske kulturinstitutt. Vernet etter Plan- og bygningsloven. 57  Oscars gate 57|100px|bottom  Treetasjers bygård i pusset tegl (ark. Carl Aaman) oppført for grosserer Daniel Steen i 1890–92. 1947–80 eid av Den Merkantile Klub. I 1. etasje er Burundis ambassade. Vernet etter Plan- og bygningsloven. 59  Oscars gate 59|100px|bottom  Bygård fra 1886, vernet etter Plan- og bygningsloven. Tre etasjer med pusset fasade. 60  Oscars gate 60|100px|bottom  Bygård oppført 1902. Inngår i en lengre rekke med gårder bort til og ned langs Meltzers gate som alle er tegnet av Olaf Boye. 3 1/2 etasjer i gul tegl med veksling mellom pussede og upussede flater. Vernet etter Plan- og bygningsloven. 61  Oscars gate 61|100px|bottom  Leiegård (ark. Kristen Rivertz) oppført 1896. Inngår i et større kompleks bort til Meltzers gate og opp til Skovveien der alle gårdene er tegnet av Rivertz. Vernet etter Plan- og bygningsloven. Arne Treholt bodde i en leilighet her mens han ble overvåket av PST. 63  Oscars gate 63–65|100px|bottom  Leiegård (ark. Kristen Rivertz) oppført 1898. Inngår i et større kompleks av leiegårder tegnet av Rivertz. Vernet etter Plan- og bygningsloven. 65  Oscars gate 65|100px|bottom  Leiegård (ark. Kristen Rivertz) oppført 1898. Adressen Meltzers gate 7 er i samme gård, som inngår i et større kompleks av gårder tegnet av Rivertz. Vernet etter Plan- og bygningsloven. 67–69  Oscars gate 67–69|100px|bottom  To sammenhengende leiegårder tegnet av Peter Lauritz Lowzow og oppført i 1916. Nr. 67 er senere påbygget en etasje. Vernet etter Plan- og bygningsloven. 70  Oscars gate 70|100px|bottom  Boliggård tegnet av Olaf Boye og oppført i en sammenhengende rekke av slike tegnet av samme arkitekt. Bakbygningen har adresse Inkognitogata 15C. Vernet etter Plan- og bygningsloven. 71  Oscars gate 71|100px|bottom  Bygård (ark. Christian Fürst) oppført 1899–1900 for grosserer Chr. Strøm. Vernet etter Plan- og bygningsloven. 72  Oscars gate 72|100px|bottom  Relativt smal boliggård (ark. Olaf Boye) byggemeldt 1897 for Otto S. Bakke og E. Danielsen. Inngår i en lang rekke med gårder av samme arkitekt. 3 1/2 etasjer i gul tegl, med veksling mellom pussede og upussede fasader. Karakteristisk stilisert barokkgavl. Vernet etter Plan- og bygningsloven. 73  Oscars gate 73|100px|bottom  Hjørnegård (ark. Ludvig Endresen) ved Colbjørnsens gate byggemeldt 1897 for byggmester Christian Kirkaas. Fire etasjer, med veksling mellom pusset og upusset tegl. Brukket hjørne. Vernet etter Plan- og bygningsloven sammen med en tidligere stall i bakgården. 74  Oscars gate 74|100px|bottom  Hjørnegård (ark. Eduard Carlén) ved Meltzers gate oppført 1900. Fire etasjer med pusset fasade samt loftsetaje. To risalitter mot Oscars gate med balkonger imellom. Brukket hjørne med balkonger. Vernet etter Plan- og bygningsloven sammen med resten av kvartalet, også tegnet av Carlén. 76  Oscars gate 76|100px|bottom  Boliggård (ark. Eduard Carlén) oppført 1900. Stilmessig lik nr. 74. Vernet etter Plan- og bygningsloven sammen med resten av kvartalet, også tegnet av Carlén. 78  Oscars gate 78B|100px|bottom  Fireetasjers hjørnegård i pusset tegl mot Colbjørnsens gate (ark. Eduard Carlén) oppført i 1900. Cubas ambassade holder til i 78B. Vernet etter Plan- og bygningsloven sammen med resten av kvartalet, også tegnet av Carlén. 79  Oscars gate 79|100px|bottom  Hjørnegård (ark. Eduard Carlén) ved Behrens' gate byggemeldt 1896 for eiendomsspekulanten Edon Bjerke. Fire etasjer i pusset tegl. Brukket hjørne. Nybarokk. Listeført. 80  Oscars gate 80|100px|bottom  Bygård (ark. Carl Konopka) oppført 1897–1901. Fire etasjer med pusset fasade samt kjelleretasje og loftsetasje. Listeført. 81  Oscars gate 81|100px|bottom  Hjørnegård (ark. Carl Aaman) ved Frognerveien byggemeldt 1895 for byggmester Ole Gundersen. Fire etasjer i pusset tegl. Brukket hjørne med karnapp. Listeført. 82  Oscars gate 82|100px|bottom  Leiegård tegnet av Bjarne Hvoslef og oppført 1922–26. Listeført. 84  Oscars gate 84|100px|bottom  Kristensamfunnets kirke (ark. Erik Asmussen og Jan Arve Andersen) 86  Oscars gate 86|100px|bottom  Listeført bygård fra siste kvartal av 1800-tallet. 88  Oscars gate 88|100px|bottom  Listeført bygård fra siste kvartal av 1800-tallet. 90  Oscars gate 90|100px|bottom  Boliggård (ark. Torp & Torp) oppført 1953 for den private stiftelsen Kong Oscars Minde, med leiligheter for eldre ugifte damer. Bygningen står et stykke bak husrekken langs gaten. Tidligere var det ikke uvanlig å gi pikebabyer medlemskap i Kong Oscars Minde i dåpsgave, som en sikring av dåpsbarnets alderdom. Våren 1998 stod stiftelsen for første gang i sin 150 års historie uten en eneste kvinne på venteliste. Men etter en artikkel i Aftenposten strømmet det på med søknader.Ida Buer: «Savner ikke egen familie», Norsk Ukeblad 41/1998 92  Oscars gate 92|100px|bottom  Listeført bygård fra siste kvartal av 1800-tallet.

 Referanser 
Oslo gårdkalender, s. 244.
Oslo gårdkalender, s. 245
Oslo gårdkalender, del 2, s. 60.

Geir Tandberg Steigan: Arkitektur og historie i Oslo (Arkitekturhistorie.no)
Geir Tandberg Steigan: Arkitektur og historie i Oslo: Homansbyens hus (Arkitekturhistorie.no)
Geir Tandberg Steigan: Homansbyens hus: Oscars gate 19 (Arkitekturhistorie.no)
Geir Tandberg Steigan: Homansbyens hus: Oscars gate 25 (Arkitekturhistorie.no). Ifølge Bruun er huset oppført 1861 og påbygget 1863 og 1881. En plakett på stedet opererer med 1859 som byggeår.
Geir Tandberg Steigan: Arkitekter: Eduard Carlén (1866–1959) (Arkitekturhistorie.no)
Geir Tandberg Steigan: Arkitekter: Karl Johan Anselm Liljeström (1848–1896) (Arkitekturhistorie.no)
Geir Tandberg Steigan: Arkitekter: Ekman & Smith (Arkitekturhistorie.no)
Geir Tandberg Steigan: Arkitekter: Henrik Thrap-Meyer (1833-1910) (Arkitekturhistorie.no 
Geir Tandberg Steigan: Arkitektur og historie i Oslo: Oscars gate 72 (Arkitekturhistorie.no)
Geir Tandberg Steigan: Arkitekter: Carl Anian Aaman (1866-1946) (Arkitekturhistorie.no)

 Denne utgaven av byleksikonet ble riktignok utgitt noen år etter at republikken ble oppløst.




Tysklands ambassade i Oslo om ambassaden  og om gaten og strøket 
Ole Lind Schistad – Norsk kunstnerleksikon

Lokalhistoriewiki om Dick Backer
Arkivportalen  om Bonnevies pikeskole
Thor Arne Brun: Vil rive bygård i Oscars gate (Estate Nyheter, 21. april 2016)
Kristen Rivertz i Norsk kunstnerleksikon
Henrik Thrap-Meyer i Norsk kunstnerleksikon

Frogner frisklivssentral hos Oslo kommune.
Oscars gate i Lokalhistoriewiki

 Litteratur 


 Eksterne lenker 

 Om Oscars gate – og Homansbyen (Tysklands ambassade)

Kategori:Veier i Oslo
Kategori:Veier i bydel Frogner
Kategori:Veier i Oslo oppkalt etter menn